Hvad der blot skulle have været en udveksling af betaling og vare endte med en politianmeldelse søndag. Her havde en person sagt ja til et tilbud på vedkommendes telefon, som en anden person havde budt på over Messenger. Da de mødtes ved Fakta på Saltumvej i Aalborg Øst, nappede den interesserede køber dog telefonen ud af hænderne på sælgeren og stak af til fods. Det fortæller Jesper Sørensen, der er vagtchef ved Nordjyllands Politi. Der gik dog ikke længe, før politiet kom på sporet af mobiltelefonen. Det viste sig, at det var en 14-årige dreng, der havde taget den, og han blev sigtet for tyveri under overværelse af forældre, ligesom de sociale myndigheder også blev kontaktet. Sælgeren fik bagefter mobiltelefon tilbage igen.

Referat:
En 14-årig dreng lod som om, at han ville købe en mobiltelefon. Han havde dog ikke tænkt sig at betale for den.